Nov 18,2015
నాలుగు మాసాల కనిష్ఠానికి స్వర్ణం
న్యూఢిల్లీ: అంతర్జాతీయ పరిణామాలకు తోడు ఆభరణాల వర్తకులు, రిటైలర్ల కొనుగోళ్లలో స్తబ్ధత చోటు చేసుకోవడంతో పసిడి ధర మరింత తగ్గింది. మంగళవారం ఒకే రోజు రూ.450 మేర తగ్గింది. దీంతో పసిడి ధర నాలుగు మాసాల కనిష్ఠ స్థాయికి చేరింది. ఇదే క్రమంలో కిలో వెండి ధర కూడా దాదాపు రూ.500 దిగివచ్చింది. మంగళవారం న్యూఢిల్లీ బులియన్‌ మార్కెట్లో 99.9 శాతం, 99.5 శాతం స్వచ్ఛత కలిగిన 10 గ్రాముల బంగారం ధర రూ.450 పతనమై వరుసగా రూ.25,700, రూ.25,550గా పలికింది. గత జులై 20న పసిడి ధర ఈ స్థాయిలో నమోదయింది. అమెరికా ఫెడరల్‌ రిజర్వు త్వరలో వడ్డీ రేట్లు పెంచనుందన్న అంచనాల్లో పసిడి ధర తగ్గుదలకు కారణమైంది. ఈ అంచనాల్లోనే డాలర్‌కు డిమాండ్‌ పెరిగడం, బంగారంపై పెట్టుబడిదార్లకు ఆసక్తి తగ్గిందని విశ్లేషకులు పేర్కొన్నారు.
మీ స్నేహితులకు రికమెండ్ చెయ్యండి